**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIII****Број 28** | **Прокупље****29. Јул****2021.** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 44. став 2. и члана 209. Закона о социјалној заштити („Сл.гласник РС“ бр. 24/2011), члана 9. Одлуке о социјалној заштити Града Прокупља („Службени лист Града Прокупља”, број 27/19), члана 1. Одлуке о измени и допуни одлуке о социјалној заштити Града Прокуља („Службени лист Града Прокупља”, број 24/21)и члана 63. Статута Града Прокупља („Службени лист Града Прокупља“, број 15/18), Градско веће Града Прокупља, на седници одржаној 29.07.2021.године, прописује

**ПРАВИЛНИК O ИЗМЕНИ И ДОПУНИ ПРАВИЛНИКА**

**О УСЛОВИМА ОБЕЗБЕЂИВАЊА И ПРУЖАЊА УСЛУГА СОЦИЈАЛНЕ ЗАШТИТЕ**

**Члан 1.**

Правилник о условима oбезбеђивања и пружања услуга социјалне заштите („Сл. лист Града Прокупља”, бр. 35/19), мења се и то:

* У члану 2. став 1. додаје се: персонална асистенција.
* После члана 23. додаје се: **4. Персонална асистенција**

Члан 24.

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности.

 Овом услугом се обезбеђује одговарајућа подршка особи са инвалидитетом и унапређење квалитета њеног живота кроз задовољавање потреба, које корисник физички није у стању да задовољи без помоћи која је истовремена лична и практична. Услуга персоналне асистенције корисницима пружа могућност избора активности које би им иначе биле недоступне. Ово је индивидуално одговарајућа услуга која се пружа унутар и изван куће корисника.

Члан 25.

 Услуга персоналне асистенције доступна је особама које задовољавају следеће критеријуме:

1.Пунолетним особама са инвалидитетом, односно старијим од 18 година,

2.Особама са инвалидитетом са процењеним I или II степеном подршке:

- I степен подршке - значи да особа са инвалидитетом није способна да се самостално брине о себи и укључи у активности дневног живота у заједници, због чега јој је потребно физичко присуство и континуирана физичка помоћ другог лица,

- II степен подршке - значи да особа са инвалидитетом може да брине о себи и да се укључи у активности дневног живота у заједници, али уз подршку и физичко присуство и помоћ другог лица,

3.Особама која остварују право на увећани додатак за туђу негу и помоћ,

4. имају способност за самостално доношење одлука, односно потенцијал за усвајање и примењивање у пракси модела самосталног живота и управљања услугом,

5. радно су ангажоване или активно укључене у рад различитих удружења грађана, спортских друштава, политичких партија и других облика друштвеног ангажмана, односно укључене су у редовни или индивидуални образовни програм.

Особа која има право на услугу персоналне асистенције мора истовремено

испунити свих пет наведених услова. Додатни критеријум може бити и процена о породичној ситуацији. Право првенства треба дати особама са инвалидитетом које живе саме, у сопственој или широј породици чији чланови нису више у могућности да им помогну у активностима свакодневног живота (стари родитељи и/или партнери, запослени родитељи и/или партнери и сл.)

Члан 26.

Активности услуге персоналне асистенције усмерене су ка одржавању и унапређењу квалитета живота корисника, у зависности од идентификованих потреба и капацитета за самостално обављање одређених активности, као и капацитета породице корисника и доступних ресурса и по потреби укључују:

1. помоћ у одржавању личне хигијене и задовољавању основних личних потреба

(помоћ при облачењу и свлачењу, обављању физиолошких потреба, купању,

прању косе, итд.),

2. помоћ у одржавању хигијене стана, обављању свакодневних активности и

задовољавању основних животних потреба (обезбеђивању исхране, набавку

намирница, спремање оброка, храњење, одржавању чистоће просторија и итд.),

3. подизање, премештање (трансфер) и помоћ при кретању унутар и изван

корисникове куће, радног места и места где се одвијају друштвене и образовне

активности, помоћ у коришћењу превоза,

4. помоћ у коришћењу терапеутских и здравствених услуга и коришћењу и

одржавању помагала,

5. помоћ при комуникацији, социјалним контактима и задовољавању социјалних,

културно-забавних и других потреба,

6.помоћ при обављању различитих радних, образовних и друштвених активности.

Услуга Персонална асистенција пружа се 8 сати дневно радним данима.

Члан 27.

Да би стекао право на услугу персоналне асистенције корисник је дужан да достави следећу документацију:

* копију личне карте,
* копију решења о остваривању права на помоћ и негу другог лица,
* копију решења о остваривању права на увећани додатак на помоћ и негудругог лица,
* потврду одговарајуће организације о радном или друштвеном ангажовању,
* стручни налаз стручног радника/психолога одговарајуће институције оспособности самосталног доношења одлуке и управљања услугом.

Члан 24. основног правилника постаје члан 28. и члан 25. постаје члан 29.

**Члан 2.**

У свему осталом Правилник о условима oбезбеђивања и пружања услуга социјалне заштите („Сл. лист Града Прокупља”, бр. 35/19), остаје непромењен.

**Члан 3.**

Овај Правилник ступа на снагу наредног дана од дана објављивања у „Службеном листу града Прокупља“.

**Број: 06-69/2021-02**

**У Прокупљу, 29.07.2021. године**

**ГРАДСКО ВЕЋЕ ГРАДА ПРОКУПЉА**

 ПРЕДСЕДНИК

ГРАДСКОГ ВЕЋА ГРАДА ПРОКУПЉА

 Милан Аранђеловић с.р.

2

На основу члана 44. став 2. и члана 209. Закона о социјалној заштити („Сл.гласник РС“ бр. 24/2011), члана 9. Одлуке о социјалној заштити Града Прокупља („Службени лист Града Прокупља”, број 27/19), члана 1. Одлуке о измени и допуни одлуке о социјалној заштити Града Прокуља („Службени лист Града Прокупља”, број 24/21)и члана 63. Статута Града Прокупља („Службени лист Града Прокупља“, број 15/18), Градско веће Града Прокупља, на седници одржаној 29.07.2021. године, прописује

**ПРАВИЛНИК O ИЗМЕНИ И ДОПУНИ ПРАВИЛНИКА**

**О МЕТОДОЛОГИЈИ ФОРМИРАЊА ЦЕНЕ УСЛУГА И УЧЕШЋУ КОРИСНИКА И ЊИХОВИХ СРОДНИКА ОБАВЕЗНИХ НА ИЗДРЖАВАЊЕ У ТРОШКОВИМА УСЛУГА СОЦИЈАЛНЕ ЗАШТИТЕ**

**Члан 1.**

Правилник о методологији формирања цене услуга и учешћу корисника ињегових сродника обавезних на издржавање у трошковима услуга социјалне заштите (у даљем тексту: Правилник) („Сл. лист Града Прокупља”, бр. 35/19), мења се и то:

* У члану 2. став 1. додаје се: Персонална асистенција.
* У члану 3. став 2. мења се и гласи: „Услуге Дневни боравак, Помоћ у кући, Лични пратилац детета и Персонална асистенција ће бити у потпуности финансиране без учешћа корисника и његових сродника“.
* Члан 8.мења се и гласи:
1. ***Структуру* трошкова услуге Персоналне асистенције чине:**
* бруто зарада персоналних асистената у складу са просечним зарадама за

обављање сличних послова у услугама социјалне заштите,

* трошкова превоза персоналних асистената,
* трошкова обуке персоналних асистената по акредитованом програму,
* трошкова основне обуке корисника, организационих трошкова пружаоца услуге персоналне асистенције укључујући бруто накнаде за руководиоца услуге и стручног радника,
* административно/финансијских трошкова пружаоца услуге персоналне

асистенције, укључујући бруто накнаде административног и финансијског радника,односно књиговође.

Цена услуге Персоналне асистенције формира се по сату рада за процењени број корисника.

* Члан 8. основног правилника постаје члан 9. члан 9. постаје члан 10. и члан 10. постаје члан 11.

**Члан 2.**

У свему осталом Правилник о методологији формирања цене услуга и учешћу корисника и његових сродника обавезних на издржавање у трошковима услуга социјалне заштите („Сл. лист Града Прокупља”, бр. 35/19), остаје непромењен.

**Члан 3.**

Овај Правилник ступа на снагу наредног дана од дана објављивања у „Службеном листу града Прокупља“.

**Број: 06-69/2021-02**

**У Прокупљу, 29.07.2021. године**

**ГРАДСКО ВЕЋЕ ГРАДА ПРОКУПЉА**

 ПРЕДСЕДНИК

ГРАДСКОГ ВЕЋА ГРАДА ПРОКУПЉА

 Милан Аранђеловић с.р.

3

На основу члана 3. став 27. Одлуке о Градском већу („Службени лист града Прокупља“ бр.2/18) и члана 63. став 1. тачка 23. Статута града Прокупља („Сл. лист Општине Прокупље“, бр.15/18), Градско веће града Прокупља на седници одржаној дана 29.07.2021. године, донело је

**З А К Љ У Ч А К**

I

УСВАЈА СЕ Извештај о раду Заједничке Интерресорне комисије (ЗИК) за процену потребе за додатном образовном, здравственом и социјалном подршком детету, ученику и одраслом за територију Града Прокупља, Општине Блаце и Општине Житорађа за период 01.01.2021. – 30.06.2021.године бр.560-28/2021-01 од 19.07.2021.године

 II

Закључак ступа на снагу даном доношења и исти ће се објавити у „Службеном листу града Прокупља“.

 Закључак доставити: Начелнику Градске управе града Прокупља, Одељењу за општу управу, Интерресорној комисији, Министарству и Архиви Града Прокупља.

ГРАДСКО ВЕЋЕ ГРАДА ПРОКУПЉА

Број: 06-69/2021-02

У Прокупљу, 29.07.2021.године

 ПРЕДСЕДНИК

 ГРАДСКОГ ВЕЋА

 Милан Аранђеловић с.р.

***С а д р ж а ј***

***1.Правилник о измени и допуни Правилника о условима обезбеђивања и пружања услуга социјалне заштите..........................................................................................................1***

***2. Правилник о измени и допуни Правилника о методологији формирања цене услуга и учешћу корисника и њихових сродника обавезних на издржавање у трошковима услуга социјалне заштите......................................................................................................................4***

***3. Закључак о усвајању Извештаја о раду Заједничке Интересорне комисије...................6***



 Издавач**:** *Скупштина Грaда Прокупља*

 **Лист уредио:** *Ивана Обрадовић*

 **Главни и одговорни уредник:** *Секретар Скупштине Града*

*Прокупља Александра Вукићевић*